ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
28 พ.ค. 2558

สรุปภาวะตลาดภาคเช้า : SET แกว่งตัวลง – ดัชนีตลาดหุ้นในภูมิภาคส่วนมากแกว่งตัวในแดนบวกจากมุมมองที่ดีขึ้นจากประเด็นหนี้กรีซเริ่มคลี่คลายและมีทางออก ด้าน SET เปิดในแดนบวกก่อนหน้าที่จะแกว่งตัวลงจาก sentiment ตลาดที่ดูไม่ดีนัก และตัวเลข MPI เดือน เม.ย. ที่ปรับตัวลงมากกว่าคาด (act -5.3% vs est -2.0%) ภาคเช้าดัชนี SET index ปิดที่ระดับ 1494.72 จุด -6.12 จุด ด้วยมูลค่าซื้อขายเบาบางที่ 1.3 หมื่นลบ. กลุ่มหลักพลังงาน -1.0%, พาณิชย์ -1.0% และวัสดุก่อสร้าง -0.6% ปรับตัวลงกดดันตลาด ด้านท่องเที่ยว +0.9% โรงพยาบาล +0.5% และ ปิโตร +0.4% ปรับตัวขึ้นหนุนตลาด ด้านค่าเงินบาทแกว่งตัวแถวระดับ 33.80 บาท แนวโน้มทรงตัวหลังช่วงเช้าอ่อนค่าลงแตะ 33.87 บาท
กลยุทธ์ที่แนะนำ :ช่วงบ่าย: แกว่งตัวในกรอบ 1490-1500 โดยมีโอกาสที่ดัชนีจะสามารถปรับตัวขึ้นได้ในช่วงก่อนตลาดปิดวันนี้ แต่อย่างไรก็ดี ด้วยปริมาณซื้อขายที่เบาบาง การปรับตัวขึ้น-ลงของตลาดจะไม่มีนัยมากต่อตลาด แนะเน้นเก็งกำไร โดยให้แนว cut loss ที่ระดับ 1490 จุด ถ้าหลุดภาพจะดูเป็นลบ และมีโอกาสปรับตัวลงต่อสูง หุ้นแนะนำตามสัญญาณเทคนิค ได้แก่ BDMS (รับ19.3 ต้าน 20.0 Cut 19.0) และ PTG (รับ 11.9 ต้าน 12.2 Cut 11.7)